Israeliese aanval op Iran in Junie 2025

In die vroeë oggendure van 13 Junie 2025 het Israel grootskaalse aanvalle begin loods teen teikens in verskeie gebiede in Iran. Israel se kodenaam vir die aanval was Operasie Stygende Leeu (Hebreeus: עָם כְּלָבִיא, letterlik: "Die volk [sal opstaan] soos ’n magtige leeu", Numeri 23:24). Die aanvalle, uitgevoer deur die Israeliese Verdedigingsmagte (IDF) en Mossad, het gemik op kernfasiliteite, militêre installasies, en die privaat wonings van senior amptenare, en het skade aangerig aan belangrike kernterreine en Iran se hoogste militêre leierskap uitgeskakel. Die aanval was die grootste op Iran sedert die Iran-Irakse Oorlog (1980–1988).

Na die aanvang van die Israeliese operasie is ontploffings regoor Teheran aangemeld, insluitend naby militêre basisse en in woonbuurte waar senior bevelvoerders gewoon het. Ooggetuies het reuse vlamme en herhaalde ontploffings beskryf. Ontploffings is ook gerapporteer in Natanz, in Iran se Isfahan-provinsie, waar een van die land se belangrikste kernfasiliteite geleë is. Kernterreine by Khondab en Khorramabad is ook geteiken.

Die bevelvoerder van die Revolusionêre Garde van Iran, Hossein Salami, is in die aanvalle dood. Die Hoof van Staf van die Iraanse Gewapende Magte, Majoor-generaal Mohammad Bagheri, is ook gedood. Volgens die Iraanse staatsmedia is die kernwetenskaplikes Fereydoon Abbasi en Mohammad Mehdi Tehranchi ook in die aanvalle gedood. Die aanvalle het beide Iraanse militêre lede en burgerlikes doodgemaak. Geboue wat getref is, het kernplekke, militêre terreine, en residensiële gebiede ingesluit.

Die aanvalle is op die middag van 13 Junie hervat, met bykomende lugaanvalle wat aangemeld is naby die Tabris-lughawe en weer by die Natanz-kernfasiliteit.

Die Arbeidersparty se "aktivis" Britse Prokureur-generaal, Lord Hermer, sê hy kan die Verenigde State keer om Iran te bombardeer danksy die Chagos-eilande-ooreenkoms tussen Mauritius en Groot-Brittanje.

 Verwysings 

Kategorie:Oorloë